TikTok

TikTok, Txinan Douyin bezala ere ezaguna, bideo laburrak sortzeko eta partekatzeko iOS eta Android-erako app bat da. Aplikazioa iraupen laburreko bideoak (3 eta 60 segundu artekoak) egiteko erabiltzen da eta musika, animazioa eta bestelako efektu bereziak erabiltzeko aukera ematen du. Plataforma liderra da Asian, AEBetan eta munduko beste hainbat tokitan.

ByteDanceren jabetzakoa, aplikazioa Douyin bezala merkaturatu zen Txinan 2016eko irailean. Geroago, 2017an, TikTok iOS eta Android bidez merkaturatu zen Txina kontinentaletik kanpoko merkatu genienetan. Mundu osora (AEBetara ere bai) 2018an iritsi zen, urte hartako abuztuaren 2an Musical.ly-rekin bat egin ondoren. 2020ko apirilean aplikazioa 2 mila milioi deskargatara iritsi zen, mundu osoko 154 herrialdetan dago eskuragarri, 75 hizkuntzatan.

TikTok-en arrakasta handia dutenen artean daude Aitana eta Paula Etxeberria ahizpa biki gipuzkoarrak, elkarrekin duten kontuak (Twin Melody) 14 milioi jarraitzaile baino gehiago ditu sare sozial honetan.

Historia 
Douyin ByteDancek merkaturatu zuen Txinan 2016-ko irailean. Douyin 200 eguneko epean garatu zen, eta bere jaurtiketa urtean 100 milioi erabiltzaile lortu zituen, egunero mila milioi bideo baino gehiagoren ikustaldiak lortuz. Txinan Douyin izena mantentzen zuen bitartean, Douyinek TikTok marka jaso zuen 2017ko irailean nazioartean zabaltzen hasi zenean. 2018ko urtarrilaren 23an TikTok lehen postuan kokatu zen mugikorretarako doako aplikazioen deskargen artean, Thailandia eta beste hainbat herrialdetan.

2018ko abuztuan Musical.ly-rekin batu ondoren mundu osora iritsi zen, baita AEBtara ere. 2018ko azaroan TikTok gutxi gora behera 80 milioi aldiz desgargatu zen AEBetan eta pertsonaia ezagun ugari hasi zen bertan parte hartzen, besteak beste Jimmy Fallon, BTS, Lil Nas X, Billie Eilish, Tony Hawk edo Doja Cat.

2020ko apirileko datuen arabera aplikazioa 2 mila milioi deskargatara iritsi da, mundu osoko 154 herrialdetan dago eskuragarri, 75 hizkuntzatan.

Erreferentziak

Kanpo estekak 

Gizarte-sare zerbitzuak
Mugikorretarako softwarea
Gazte kultura
Bideo ostatatzea
2016ko softwarea